Engelsk fotball ble etter hvert splittet mellom de som ville ha profesjonell fotball og de som bare ville ha amatørfotball, i nord ville de fleste ha profesjonell, fordi arbeiderne der ikke hadde råd til å spille amatørfotball ved siden av jobben, mens i sør ville de fleste ha amatørfotball. I 1885 gav FA tillatelse til profesjonell fotball som førte til at Football League ble etablert i 1888 av de tolv klubbene: Accrington FC, Aston Villa, Blackburn Rovers, Bolton Wanderers, Burnley, Derby County, Everton FC, Notts County, Preston North End, Stoke City, West Bromwich Albion og Wolverhampton Wanderers. Preston North End vant de to første sesongene.